Diari Oficial de la Generalitat Valenciana


Sumari del DOGV 4753, del 14-05-2004 (2004/4833)

RESOLUCIÓ de 27 d'abril de 2004, de la Conselleria de Sanitat, per la qual adjudica beques per a projectes d'investigació en programes de salut, prevenció i predicció de la malaltia per a l'any 2004.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4753

Data del DOGV
:   14-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4833


Organisme emissor
:   Conselleria de Sanitat

Tipus de document
:   Resolució

RESOLUCIÓ de 27 d'abril de 2004, de la Conselleria de Sanitat, per la qual adjudica beques per a projectes d'investigació en programes de salut, prevenció i predicció de la malaltia per a l'any 2004. [2004/X4833]
  
La Conselleria de Sanitat va convocar, mitjançant l'annex I de l'Orde de 13 de desembre de 2003, beques per a projectes d'investigació en programes de salut, prevenció i predicció de la malaltia per a l'any 2004 (DOGV 4.670, de 15.01.2004).
  
S'ha examinat que els projectes d'investigació tracten temes de salut, prevenció i predicció de la malaltia, que era l'objecte de la convocatòria.
  
Vista la proposta formulada per la comissió avaluadora en la sessió del 22 d'abril, en la qual consta que s'han avaluat els projectes d'investigació individualitzadament, seguint els criteris de selecció establits en la base sisena de l'orde, i vist que s'han ajustat les ajudes als recursos previstos per a 2004, resolc:
  
Primer
  
Concedir les beques per a finançar els projectes d'investigació en programes de salut, prevenció i predicció de la malaltia per a l'any 2004 que s'allisten en l'annex I.
  
Segon
  
Els beneficiaris de les beques hauran d'enviar a la Secretaria de l'EVES la memòria final del projecte, en la qual s'inclourà un resum de la investigació junt a una llista detallada de les despeses totals, ajustada al model IV, i també les separates de publicacions o comunicacions a congressos, si n'hi ha. En la publicació de treballs científics, presentació de comunicacions a congressos i reunions científiques, etcètera, que tinguen lloc com a resultat d'una ajuda d'investigació de l'EVES, s'haurà de consignar l'origen del finançament, i se n'haurà d'enviar a l'EVES un exemplar de la publicació, amb l'esment del número d'expedient. També s'enviaran a l'EVES les publicacions que es produïsquen com a conseqüència de la beca, després de la presentació de la memòria.
  
Contra esta resolució, que exhaurix la via administrativa, s'hi podrà interposar un recurs contenciós administratiu, d'acord amb el articles 109 ni 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i també els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació.
  
No obstant això, s'hi podrà interposar potestativament un recurs de reposició davant el conseller de Sanitat, en el termini d'un mes, segons que establix l'article 116 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.